**OPTIČNO DALJINSKO ZAZNAVANJE V VULKANOLOGIJI**

**Povzetek**: Pod optičnim daljinskim zaznavanjem razumemo satelitska opazovanja v vidnem in infrardečem spektru. Ta omogočajo nadzor lave in ognjeniških oblakov. Tako bo v prvem delu predavanja poudarek na efuzivnih izbruhih in metodah ter tehnologiji za njihovo opazovanje. V drugem delu bo poudarek na oblakih pepela, predvsem na fotogrametričnih rešitvah za merjenje njihovih višin.

Dr. Klemen Zakšek je diplomiral in doktoriral na UL FGG. Habilitiral je na Univerzi v Hamburgu, kjer je deloval kot raziskovalec in predavatelj na Inštitutu za geofiziko. Zaposlen je kot podatkovni inženir pri podjetju ROSEN v Nemčiji. Pri svojem delu se ukvarja z analizami rastrskih podatkov in strojnim učenjem.